Moralo wa Ntshetsopele e Kopanetsweng ke e nngwe ya disebediswa tsya bohlokwa bakeng sa mmuso wa selehae ho tswelapele ka seabo sa ona sa ntshetsopele. Ho fapana le seabo seo ba bileng le sona nakong e fetileng, moralo wa ntshetsopele e kopanetsweng jwale ke tshebetso ya tsamaiso ya bommasepala, e le karolo ya tshebetso e kopanetsweng ya ho rala le ho aba ditshebeletso. Sepheo sa Moralo o Kopanetsweng wa Ntshetsopele ke ho fihlella diqeto dintlheng tse kang ditekanyetso tsa mmasepala, tsamaiso ya mobu, kgothaletso ya ntshetsopele ya moruo wa selehae le ho tlisadiphetoho makgotleng a selehae ka mokgwa wa dipuisano, ho latela metjha le ka morero. Meralo e Kopanetsweng ya Ntshetsopele, le ha hole jwalo, e ke ke ya etella tsamaiso ya bommasepala pele, e lokela ho tataisa tshebetso tsa makala a mang a mmuso, ba abang ditshebeletso tsa poraefete, Mekgatlo eo e seng ya Mmuso le makala a poraefete kahare ho bommasepala.